Simonas Karevičius

Simonas Karevičius (1867 m., Vindeikių k., Mosėdžio vls, Telšių aps., Kauno gub. – 1943 m., Budrių k., Mosėdžio vls., Kretingos aps., Šiaulių krašto apygarda, Lietuvos generalinė sritis) – savivaldybininkas, ilgametis Mosėdžio valsčiaus viršaitis, Mosėdžio valsčiaus ir Kretingos apskrities tarybų narys.

 Biografija 
Užaugo Vindeikių kaimo ūkininkų šeimoje. Mokėsi Mosėdžio valdinėje liaudies mokykloje, Parupės progimnazijoje, dirbo tėvų ūkyje. 1892 m. persikėlė į motinos Onos Palubinskaitės-Karevičienė paveldėtą 46 ha dydžio ūkį Budriuose. 1893 m. vedė Uršulę Retkutę iš Imbarės kaimo (Salantų parapija). Vaikų neturėjo.

1894 m. išrinktas Mosėdžio valsčiaus viršaičiu.Ignas Jablonskis. Budrių kaimas. Vilnius: Mokslo ir enciklopedijų leidykla, 1993. P. 143–144Памятная книжка Ковенской губерніи на 1909–1915 годъ. Ковна, 1908–1914 (Поневеж, 1915) Šias pareigas, su nedidelėmis pertraukomis, ėjo iki 1931 m., atstovavo valsčių Kretingos apskrities taryboje. Palikęs viršaičio pareigas, buvo renkamas į Mosėdžio valsčiaus tarybą.Savivaldybių žinynas. - Kaunas, 1932. - P. 597

Jo iniciatyva Budriuose 1921 m. atidaryta pradinė mokykla (dėl mažo mokinių skaičiaus 1926 m. uždaryta).

Už nuopelnus savivaldai, 1928 m. apdovanotas Lietuvos didžiojo kunigaikščio Gedimino ordino medaliu. 

 Šaltiniai 

Kategorija:Lietuvos viršaičiai